Angéla Németh

Angéla Németh, edo Angéla Ránky ezkondu ondoren, (Budapest (Hungaria), 1946ko otsailaren 18a- ibidem, 2014ko abuztuaren 5a) hungariar atleta izan zen, xabalina jaurtiketan espezializatua. Bere herrialdea ordezkatuz 1968ko Mexikoko Udako Olinpiar Jokoetan parte hartu zuen eta, xabalina jaurtiketako proban, urrezko domina lortu zuen.

Biografia 
Angela Nemeth Budapesten (Hungaria) jaio zen 1946ko otsailaren 18an.

Saskibaloian hasi zen eta nazioartean jokatzea lortu zuen, baina, 20 urte zituenean, xabalina jaurtiketan espezializatu zen eta Mexiko Hirian ospatu ziren 1968ko Olinpiar Jokoetan parte hartu zuen bere jaioterriaren izenean, txapeldun atera zelarik eta urrezko domina lortu.

Urtebete geroago, Atenasen (Grezia) izan zen, 1969ko Atletismoko Europar Txapelketan ospatu zenean. Hemen ere urrezko domina lortu zuen, 59,76 metro jaurti zituelarik.

Arrakasta horiek medio, bai 1968an eta baita 1969an ere, Hungariako urteko kirolari aukeratu zuten.

2014ko abuztuaren 5ean, gaixotasun luze baten ondoren, hil zen.

Erreferentziak 

Budapestarrak
Hungariako emakume atletak
Xabalina jaurtitzaileak
Olinpiar Jokoetako dominadunak atletismoan
1968ko Udako Olinpiar Jokoetako dominadunak
1968ko Udako Olinpiar Jokoetako atletak
1972ko Udako Olinpiar Jokoetako atletak